איתמר טל

איתמר טל (נולד ב-1 ביוני 1977) הוא אמן יוצר, צייר ישראלי, ומאייר, יוצר "הכבשה בבה", "שיפקה המכשפה".

==ביוגרפיה==
טל נולד בירושלים ובגיל צעיר עבר יחד עם אמו לקיבוץ יפעת שבעמק יזרעאל, שם גדל.

לאחר סיום לימודי תואר ראשון בעיצוב גרפי ותקשורת חזותית, החל טל לפסל חפצי נוי בדמות כבשה ולמכור אותן ביריד המתקיים בנחלת בנימין. הכבשים עשויות מספוג וראשן מחימר פולימרי. הביקוש לכבשים עלה וטל עבר מעיצוב בעבודת יד לייצור המוני בשנת 2005.

בשנת 2006 הקים טל חברה לייצור הפסלים ושיווקם בשם "הכבשה בבה". לבסוף החליט לחזור לדוכנו בנחלת בנימין. כמו כן, סיים את לימודי התואר השני במסלול הבינתחומי באמנות באוניברסיטת תל אביב.

בשנת 2008 הוקרן בערוץ 8 סרט דוקומנטרי אודות טל ויצירתו, בבימויו של גיל קרני. הסרט הוקרן במסגרת פסטיבל דוקאביב.<ref></ref>

הסרט ליווה את טל בדרכו, החל מימיו בנחלת בנימין, הקמת החברה, ההגעה לתערוכה בסין ועד לפירוק החברה וחזרה לדוכן בנחלה למשך שנה.

באוגוסט 2008 יצא לאור הספר "בבה כבשת היומולדת" מלווה בתקליטור,<ref></ref> המסמן את ראשיתה של סדרת ספרים ותקליטורים שיעסקו בכל פעם בדמות כבשה אחרת. את הספר שאייר טל, כתב אפרים סידון, סיפר והלחין את המוזיקה דורי בן זאב. הספר זכה לחשיפה תקשורתית רחבה. ב-2011 גרסת הספר המונפשת, "בבה כבשת המסעות" הוכנסה לצפייה במטוסי אל על.<ref>"הכבשה המעופפת" מגזין אטמוספירה, אוגוסט 2011</ref>

בשנת 2016 יסד טל את "בבה הוצאה לאור", בה הוציא שלושה ספרים, נכון לשנת 2023 הוציא טל תשעה ספרים, אחד מהם זכה בפרס ספר הפלטינה והשני בפרס ספר הזהב, מטעם התאחדות המו"לים בישראל.

בשנת 2016 התוודע טל לעולמן של הדבורים, מה שהניע אותו לעסוק בהן ביצירתו. באפריל 2017 ביים טל מתקפת דבורים פיקטיבית על תל אביב<ref>[https://www.youtube.com/watch?v=G--w09HcouY תיעוד הפרויקט]</ref> שהפכה לויראלית וחדשותית כך יצר מודעות לנושא היכחדותן. לאחר מכן התראיין באמצעי התקשורת והסביר את המעשה. בספטמבר 2017 התקיימה, בחסות מועצת הדבש וארגון מגדלי הדבורים, השקה לספרם של אפרים סידון וטל אודות עולמן המרתק של הדבורים, המלווה בתערוכה של טל. האירוע נפתח בהקראת הספר על ידי סידון בפני קהל של הורים וילדים, בעוד טל מצייר סימולטנית איורים מהספר, ולאחר מכן התפנו היוצרים לחתום אישית על הספר. במהלך האירוע הוצגו כוורות אמיתיות ולחולקו צנצנות דבש בעיצוב האמן.<ref></ref>

בתערוכת מיצב בנמל תל אביב שנערכה ב-2018, נחשפה סדרת ציורים חדשה של טל העוסקת בדבורים וחיפושיות (Beetle), ביצירותיו שילב את המכונית האיקונית של חברת פולקסווגן הגרמנית – "חיפושית" על רקע גאומטרי המורכב משושים בהשראת כוורת הדבורים. בתערוכה השתלבה מכונית באדיבות חברת פולקסווגן עם הרכב האחרון מדגם חיפושית. בכך, מסמנת התערוכה היסטוריה של יצרנית הרכב פולקסווגן שכמו הדבורה הולכת ונכחדת מעל פני העולם. באירוע הפתיחה החגיגי לקחו חלק גם חברי מועדון החיפושיות הרשמי של ישראל אשר הביאו עימם מכוניות האספנות.<ref>[https://www.facebook.com/less1000/videos/558816727877978/ החיפושית האחרונה]. תיעוד</ref>

בשנת 2022 החלה יוזמה של טל, בשם פרויקט "ספסל השידוכים".<ref></ref><ref>[https://m.youtube.com/watch?v=xKGsXyIgHq8 מתוך אירועSimpleasme 222] טל וספסל השידוכים: 30 בדצמבר 2022</ref> טל הציב ספסל מצויר, בשיתוף מדרחוב נחלת בנימין בתל אביב, בו ישב במשך שנה, אחת לשבוע והזמין פנויים ופנויות לשיחה על זוגיות. טל אסף את הנתונים ויצר מהם שידוכים. יוזמת הספסל התרחבה ל-7 ערים נוספות ביניהן נהריה, נוף הגליל,<ref></ref> נתניה, כפר סבא,<ref>רותי בוסידן. [https://sharonline.co.il/community/ספסל-השידוכים-מגיע-לכפר-סבא/ יוזמת ספסל השידוכים הגיעה לכפר סבא], שרון אוןליין, 5 ביולי 2022</ref> שוהם, ראשון לציון והרצליה. ראשי ערים שהכירו בחשיבות הציבו ספסלים עם מפעילים מקומיים. העלו פוסטים ונערכו השקות חגיגיות מלוות בזמרים לרווחת התושבים.

טל הוא אספן אמנות, שברשותו עבודות מקוריות של מנשה קדישמן, יוסל ברגנר, לאה ניקל, רות שלוס, ציונה תג'ר, נפתלי בזם, ישראל פלדי, יאיר גרבוז, מרים כבסה ועוד.

==ספריו==
כל הספרים נכתבו בידי אפרים סידון ואוירו בידי איתמר טל.
*"בבה כבשת היומולדת", קורא ופסקול דורי בן זאב, הוצאת אגם, 2008 (ספר פלטינה).
*"בבה כבשת המסעות", קורא ושר יהורם גאון, הוצאת אגם, 2011 (ספר זהב).
*"בבה הכבשה האלופה", הקדמה וקריינות פרופ׳ עמוס רולידר, הוצאת אגם, 2014.
*"שיפקה המכשפה הטובה", הוצאת כנרת זמורה ביתן, 2015.
*"בבה הכבשה הגיבורה", בבה הוצאה לאור, 2016
*"בבה הכבשה החכמה", בבה הוצאה לאור, 2016
*"היי, מה קורה שם למעלה", בבה הוצאה לאור, 2017.
*"ספר החגים של בבה", הוצאת אגם, 2020
*"יחד עם שיפקה", קריינות אודיה קורן, בבה הוצאה לאור, 2021

== גלריית תמונות ==
<gallery widths="170" heights="170">

קובץ:יצור הכבשים 1בסין.jpg|יצור הכבשים בסין
קובץ:ספסל השידוכים מדרחוב נחלת בנימין תל-אביב.jpg|ספסל השידוכים מדרחוב נחלת בנימין תל-אביב 
קובץ:איתמר מתקפת דבורים.jpg|איתמר טל מתקפת דבורים
</gallery>

==קישורים חיצוניים==

* מאיה נחום שחל האמן איתמר טל מאייר את הנעשה בכוורת, כלכליסט, 
* [http://www.buzz-gallery.com/ אתר גלריית באזז]
* 
* בן כספית ואריה אלדד, [http://103fm.maariv.co.il/programs/media.aspx?ZrqvnVq=GMDKLM&c41t4nzVQ=EF בריאיון עם טל], 103FM, 21 במרץ 2017
* אסף גולן, [http://www.nrg.co.il/online/47/ART2/875/513.html כבשים אאוט: מוזה חדשה לאיתמר טל], באתר nrg, 26 באפריל 2017
* [https://www.ima.org.il/Magazines/IMAJ/25/8/index.html ציור של טל שער בכתב העת של הרפואה בישראל], IMAJ – Israel Medical Association Journal 8.2023
* 
* 
* 
* [http://ha-pinkas.co.il/פרופיל-אמן-איתמר-טל/ פרופיל אמן – איתמר טל], באתר הפנקס, 11 ביולי 2016
* 

==הערות שוליים==

קטגוריה:אמנים ישראלים
קטגוריה:יפעת: אישים
קטגוריה:בוגרי תיכון אזורי העמק המערבי
קטגוריה:בוגרי המכללה האקדמית עמק יזרעאל
קטגוריה:ישראלים שנולדו ב-1977